title: Σύνθεση και μηχανική αντοχή δομικών στοιχείων με χρήση αδρανών υλικών από την Κύπρο
Creators: name: Ξενοφωντος Ανδρεας
Publisher: name: Technical University of Crete
Year: 2024

description: Η παρούσα διπλωματική εργασία έχει ως κύριο στόχο τον σχεδιασμό και την αξιολόγηση της μηχανικής αντοχής δομικών στοιχείων, τα οποία κατασκευάστηκαν χρησιμοποιώντας αδρανή υλικά από Κύπρο. Η επιλογή κατάλληλων συνθέσεων υδραυλικών ενεμάτων για την ενίσχυση τοιχοποιίας και ιστορικών κατασκευών από λιθοδομή, αποτελεί πλέον μια συνήθη πρακτική για την επισκευή και ενίσχυση τοιχοποιίας, ρηγματωμένων και αποδιοργανωμένων αρχιτεκτονικών μελών ή κατασκευών από παλαιές λιθοδομές, ιδιαίτερα σε σεισμογενείς περιοχές.
Αρχικά αξιολογήθηκαν εργαστηριακά και σύμφωνα με τα Ευρωπαϊκά πρότυπα (ΕΝ & BS) δυο τύποι αδρανών υλικών. Τα υλικά αυτά προέρχονταν από δυο λατομικές μονάδες του νησιού στις οποίες γίνεται παραγωγή και διάθεση αδρανών υλικών για παραγωγή σκυροδέματος και ασφαλτομιγμάτων. Πιο συγκεκριμένα, ένα διαβασικό πέτρωμα της εταιρίας Skyra Vassa Ltd και ένα ασβεστολιθικό πέτρωμα της εταιρίας CHAPO Ltd. Οι εργαστηριακές αναλύσεις των αδρανών υλικών περιλάμβαναν ορυκτολογική και χημική ανάλυση, κοκκομετρική ανάλυση, προσδιορισμό του δείκτη πλακοειδούς, προσδιορισμό της αντίστασης σε φθορά (μέθοδος micro-Deval) και της αντίστασης σε κρούση (μέθοδος AIV). Τα αποτελέσματα των αναλύσεων επιβεβαίωσαν ότι τα υλικά αυτά πληρούν τις σχετικές προδιαγραφές για χρήση ως αδρανή υλικά για την παρασκευή σκυροδεμάτων και αποτελούν ένδειξη της υγείας των πετρωμάτων προέλευσης.
Μετά την αναγνώριση των πρώτων υλών, σχεδιάστηκε τριμερής σύνθεση υδραυλικού ενέματος στερέωσης με βάση μία εμπορική φυσική υδραυλική άσβεστο τύπου NHL 5, μία φυσική ποζολάνη και λευκό τσιμέντο, σε αναλογίες 80, 10 και 10% κ. β., αντίστοιχα. Το μείγμα αυτό χρησιμοποιήθηκε ως υλικό πλήρωσης των κενών κυλινδρικών δοκιμίων, τα οποία περιείχαν ποσότητα ασβεστολιθικών και διαβασικών αδρανών κοκκομετρικής διαβάθμισης από 8 έως 20 mm. Τα δοκίμια αυτά προσομοίασαν τοιχοποιίες αποτελούμενες από ασβεστολιθικά και διαβασικά πετρώματα, για την δομητική στερέωση των οποίων απαιτείται η ενίσχυση με ένα συμβατό υδραυλικό ένεμα. Τα δομικά στοιχεία που παρασκευάστηκαν εργαστηριακά διατηρήθηκαν σε συγκεκριμένες συνθήκες θερμοκρασίας και υγρασίας εντός κλιματικού θαλάμου και ελέγχθηκαν ως προς την μηχανική τους συμπεριφορά με της δοκιμής ανεμπόδιστης μονοαξονικής θλίψης σε διαφορετικούς χρόνους ωρίμανσης (28, 56 και 90 ημέρες, αντίστοιχα). Τα πειραματικά αποτελέσματα από τις μηχανικές αντοχές στα κυλινδρικά δοκίμια έδειξαν την ικανότητα της σύνθεσης του ενέματος να ενισχύει σε ικανοποιητικό βαθμό την μηχανική συνοχή των δομικών στοιχείων. 
Παρατηρήθηκε διαφοροποίηση στην εξέλιξη των τιμών της  μηχανικής αντοχής των δοκιμίων, ανάλογα με τον τύπο του αδρανούς που αυτά περιείχαν. Πιο συγκεκριμένα, η μέση τιμή των αντοχών των δομικών των δομικών στοιχείων που περιείχαν διαβασικά αδρανή στις 90 ημέρες ωρίμανσης υπολογίσθηκε σε 2,53 MPa ενώ η αντίστοιχη τιμή εκείνων που περιείχαν ασβεστολιθικά αδρανή ανέρχεται σε 2,28 MPa. Η διαφοροποίηση αυτή σχετίσθηκε με τις γεωμετρικές και φυσικομηχανικές ιδιότητες των αδρανών υλικών που εξετάστηκαν στην παρούσα διπλωματική εργασία.

description: The main objective of this dissertation is the design and evaluation of the mechanical strength of structural elements constructed using inert materials from Cyprus. The selection of suitable compositions of hydraulic binders for the reinforcement of masonry and historical structures made of stone masonry has become a common practice for the repair and strengthening of masonry, fractured, and disorganized architectural members or constructions made of old masonry, especially in seismic areas.
Initially, two types of inert materials were evaluated in the laboratory according to European standards (EN & BS). These materials were sourced from two quarry units on the island where inert materials for the production of concrete and asphalt mixes are produced and distributed. Specifically, a diabase stone from Skyra Vassa Ltd and a limestone from CHAPO Ltd. Laboratory analyses of the inert materials included mineralogical and chemical analysis, grain size analysis, determination of the Los Angeles abrasion value (micro-Deval method), and determination of the resistance to impact (AIV method). The results of the analyses confirmed that these materials meet the relevant specifications for use as inert materials for concrete production and are indicative of the health of the origin rocks.
Following the identification of the primary materials, a ternary composition of hydraulic setting material was designed based on a commercial natural hydraulic lime type NHL 5, a natural pozzolan, and white cement, in proportions of 80, 10, and 10% by weight, respectively. This mixture was used as filling material for the voids of cylindrical specimens, which contained a quantity of limestone and diabase inert materials of grain size distribution from 8 to 20 mm. These specimens simulated masonry consisting of limestone and diabase rocks, for the structural reinforcement of which compatibility with a hydraulic binder is required. The structural elements prepared in the laboratory were kept under specific temperature and humidity conditions within a climate chamber and were tested for their mechanical behavior by unconfined compressive strength testing at different curing times (28, 56, and 90 days, respectively). The experimental results from the mechanical strengths of the cylindrical specimens showed the ability of the composition of the binder to reinforce the mechanical cohesion of the structural elements to a satisfactory degree.
Differentiation in the evolution of the mechanical strength values of the specimens was observed depending on the type of inert they contained. Specifically, the average strength value of the structural elements containing diabase inert materials at 90 days of curing was calculated at 2.53 MPa, while the corresponding value for those containing limestone inert materials was 2.28 MPa. This differentiation was related to the geometric and physico-mechanical properties of the inert materials examined in this dissertation.